
	II. የሥራ መደቡ ዋና ዓላማ፣ውጤቶችና ተግባራት

	2.1. የሥራ መደቡ ዓላማ፡- 
· የህሙማን መረጃና የህክምና መገልገያ ግብዓቶችን ለሥራ ዝግጁ በማድረግ ፤የህሙማን ክብካቤ ሥራዎችን በማቀድና በመስራት፣ አፈጻጸሙን በመከታተልና ለችግሮች የመፍትሔ ሃሳብ በማቅረብ፣  የምክር አገልግሎት በመስጠት፤ የተሻሉ ተሞክሮዎችን በመቀመር ደረጃውን የጠበቀና ርህራሄ፡ጥንቃቄና አክብሮት የተሞላበት የነርስ ክብካቤ አገልግሎት እንዲኖር ማስቻል 
2.2. የሥራ መደቡ  ውጤቶችና ተግባራት
ውጤት 1፡ የህሙማን መረጃና የህክምና መገልገያ ግብዓቶችን ለሥራ ዝግጁ ማድረግ፡፡ 
· የህሙማን አጠቃላይ ሁኔታና የህክምና መገልገያ ዕቃዎችን ከተረኛው  በጽሑፍና በቃል ይረከባል፣ ያስረክባል፤
· በሥራ ክፍሉ ውስጥ ለቀንና ለማታ የሥራ ፕሮግራም ለሕሙማን ክብካቤና ሕክምና የሚያስፈልጉትን መድሐኒቶች፤ መሣሪያዎችንና ሌሎች ቁሳቁሶችን በበቂ ሁኔታ እንዲሟሉ ያደርጋል፤ 
· በሥራ ክፍሉ የሚገኙ ንብረቶች ዝርዝር ለቁጥጥር በሚያመች መልኩ ይመዘግባል፣ ደህንነታቸውንም ይከታተላል፤
· መረጃዎችን በኮምፒዉተር ይመዘግባል ሪፖርት ይቀባበላል የህመምተኛዉን ሚስጥር በጠበቀ  መልኩ መረጃ ይለዋወጣል፡፡ 
ውጤት 2፡  የነርስ እንክብካቤና  የምክር አገልግሎት መስጠት፡፡ 
· በተለያዩ የሐክመና ክፍሎች ላይ አገልግሎቱን በተቀላጠፈ መልኩ ይሰጣ፣
· የተለያዩ በነርስ የሚሰሩ ሁሉንም ፕሮሲጀሮችን ራሱን ችሎ ይሰራል፣ 
· በተቀመጠው መመሪያና በሐኪም ትዕዛዝ መድኃኒቶችንና የህክምና ዓይነቶችን ለህሙማን  ይሰጣል፣  የጎንዩሽ ጉዳታቸዉን ይከታተላል የታማሚውን ሁኔታ በመከታተል ለሐኪሙ ገንቢ አስተያየቶችን ያቀርባል፤
· ለህሙማን ክብካቤ ያደርጋል፣ የህሙማንን የጤና ሁኔታ በመከታል መፍትሔ ይሰጣል፤
· በድንገተኛ አደጋ ወቅት ከሌሎች ባለሙያዎች ጋር በመሆን የህይወት አድን ተግባራትን ያከናውናል፤
· በተመላላሽና ተኝቶ ህክምና የሚታከሙ ሕሙማንን ማህበራዊም ሆነ ኢኮኖሚያዊ ችግሮችን በመለየት የሚፈቱበትን ሁኔታ ከሚመለከተው አካል ጋር በመመካከር ያመቻቻል፤
· ቤተሰቦቻቸው ለሕሙማን  ተገቢውን እንክብካቤ እንዲያደርጉ እንዲያገግሙ(Rehabltation ያበረታታል፣ ይመክራል፣ ያጽናናል፣ 
· የህሙማንን መረጃ በሚስጥር ይጠብቃል፣
ውጤት 3፡ የነርስ አገልግሎት አሰጣጥ ውጤታማ ለማድረግ የማሻሻያ ሃሳቦችን ማቅረብ፡፡
· በሥራ ክፍሉ ውስጥ የሚሰጠው የነርስ አገልግሎት የሚጠበቀውን የቴክኒክ ጥራትና ደረጃ ይዞ መሄዱን ይገመግማል፣ አስፈላጊ የማሻሻያ እርምጃዎች የመፍትሄ አካል ይሆናል፤   
· የነርስ አገልግሎት አሰጣጥን ውጤታማና ተደራሽ ለማድረግ እንዲሁም ሙያውን ለማሻሻል በሚደረጉ ጥናቶችና ችግር ፈቺ በሆኑ ጉዳዩች ላይ  ይሳተፋል፤  
· የነርስ ተግባራት አፈጻጸም ሂደት ተከትሎ የታማሚውን ፍላጎትና የጤንነት ደረጃ በመለየት ምቹ ሁኔታ እንዲኖር ሃሳቦችን ያቀርባል፤ 
· ከሌሎች የጤና ባለሙያዎች ጋር በመሆን ለተገልጋዩ የተሠጠው የጤና ክብካቤና ህክምና አገልግሎት  እንዲሁም የጤና ትምህርት ውጤታማነት ይገመግማል፤ችግሮችን ነቅሶ በማዉጣት በመፍትሄዉ ላይ ይስራል
· የካይዘን ስራዎችን በተቀላጠፈ ሁኔታ ይሰራል፣ ታካሚዉ በጤና ተቋሙ የቆይታ ጊዜዉ አጭር
      እንዲሆን የማዘመን ስራ ይሰራል
· የፖሊሲ ቀረጻ ላይ በመሳተፍ ሀሳቦችን ይሰጣል፤ያግዛል 
· እንዳስፈላጊነቱ ኬዝ ቲም ያስተባብራል፤ይመራል፣  
· ለክፍሉ የባጀት ጉዳይ ከማኔጅመት ጋር አብሮ በመስራት ዕቅድ ያወጣል 
· ባለሙያ የዲሲፕሊን ግድፈት ሲኖረዉ ያስተምራል፤ያርማል፣

ውጤት 4፡ ትምህርትና ሥልጠና መስጠትና ሙያዊ ክህሎትን ማሳደግ፡፡ 
· የስራ ክፍተት በቅደም ተከተል ይለያል፣
· በመማር ላይ ላሉ ተማሪዎች የማማከር የመደገፍ ስራ ይሰራል፣የሰልጣኝና የአሰልጣኝ ማንዋል ያዘጋጃል፣ ስልጠና ይሰጣል፣ ስልጠናዎችን ያስተባብራል 
· ስርአተ ትምህርት  ስታንደርድ እና ጋይድ ላይን ዝግጅት ላይ ይሳተፋል፣
· ለህብረተሰቡ የጤና አጠባበቅ ትምህርት የሚሰጥባቸውን ርዕሶች ይለያል፤ የሥልጠና ማኑዋል ያዘጋጃል፣ ሥልጠና ይሰጣል፤
· የነርስ አገልግሎትን ጥራትን ለማሰጠበቅ የተለያዩ ተከታታይ አጫጭር ስልጠናዎችን በመዉሰድ በተለያዩ ክፍሎች በሚመደብበት ወቅት ስራዉን የተቀላጠፈ እንዲሆን ያደርጋል፡፡

ዉጤት 5፡ ጥናትና ምርምር ሥራዎችዉ ላይ መሳተፍ፡፡
· ከተገልጋዩ በተሰጠው ግብረ መልስ መሠረት የነርሲንግ አገልግሎት አሰጣጡን በመገምገም ተገቢውን ማሻሻያ ያደርጋል፤ 
· ሙያዉን በተመለከተ ችግር ፈቺ ጥናቶች ላይ ይሳተፋል፤ይሰራል 
· የነርስ አገልግሎት አሰጣጥንና ሙያን ለማሻሻል በሚካሄዱ ጥናቶች፣ የምክክር መድረኮች እና በነርስ  
ሥርዓተ ትምህርት ክለሳና ዝግጅት  ላይ በመሳተፍ ጠቃሚ ግብዓቶች ይሰጣል፤
· በተቋሙ የነርስ አገልግሎት አሰጣጥ አፈጻጸም ግምገማና ኦዲት ላይ ይሳተፋል፣ የአፈጻጸም ማሻሻያ ሃሳቦችን ያቀርባል፤ 
· ምርጥ ተሞክሮዎችን በመቀመር ተግባራዊ እንዲሆን ያደርጋል፤
· የአገልግሎት ጥራት ማሻሻያ ላይ ያሰራል የበኩሉን አስተዋጾ ያደርጋል፤

III. የሥራው ባህሪ መገለጫዎች
3.1 የሥራ ውስብስብነት
· ማቀድና መተግበር፣ ለሥራ ክፍሉ የሚያስፈልጉ መድኃኒቶችና ግብዓቶችን በመለየት እንዲሟሉ ማድረግ፣ በአፈጻጸም ላይ የሚያጋጥሙ ልዩ ልዩ ችግሮችን በመለየት የመፍትሔ ሃሳብ ማቅረብ፣ ለህሙማን ክብካቤ፣ ምርመራ፣ ህክምናና ምክር መስጠት፣ የህሙማንን ማህበራዊና ኢኮኖሚያዊ ችግሮች በመለየት መፍትሔ እንዲያገኙ ማመቻቸት፣ ለነርስ ተማሪዎች የተግባር ልምምድና ስልጠና፤ምክር መስጠት፣ በጤና ነክ ጉዳዮች ላይ ሥልጠና መስጠት እንዲሁም በመመሪያ፣ ስታንደርድ እና ጋይድ ላይን ያዘጋጃል ማኑዋልና ፎርማቶች ዝግጅት መሳተፍ፣ በነርስ አገልግሎት ሙያ ማሻሻያ ጥናቶች፣ የምክክር መድረኮች እና በነርስ ሥርዓተ ትምህርት ክለሳና ዝግጅት ላይ በመሳተፍ ትምህርት ጥራት ማስጠበቅ ላይ መሳተፍ፤ማስተማር ምርጥ ተሞክሮችን መቀመር፤የሚጠይቅ ሲሆን፣ 
· ሥራው በሚከናወንበት ወቅት ታካሚው ስላለበት የጤና ችግር የተሟላ መረጃ አለመስጠትና የሚታዘዝለትን መድኃኒትና የህክምና ምክር በአግባቡ አለመፈጸም፣ የሕሙማንን ማህበራዊና ኢኮኖሚያዊ ችግሮች በወቅቱ መፍታት አለመቻል፣ ተሞክሮዎችና የማሻሻያ ሃሳቦች ተቀባይነት አለማግኘት፣ የአገልግሎት አሰጣጥ ለውጥ ሥራዎችን ለመቀበል ዝግጁ አለመሆን፣
· እነዚህን ለመፍታት ታካሚውን በጥሩ ሁኔታ ቀርቦ የህክምናን ጥቅም ማስረዳት፣ ክትትልና እንክብካቤ በማድረግ፣  አገልግሎት አሰጣጥ ችግሮችን በመለየትና መፍትሔዎችን በማፍለቅ ማሻሻያ ማድረግ፣ እንዲሁም የተለያዩአማራጮችን ማመንጨትና የተሻለውን በመምረጥና በመተግበር ችግሩ እንዲፈታ ማድረግን ይጠይቃል፡፡ 

3.2  ራስንችሎመስራት
3.2.1 ሥራው የሚከናወንበት አግባብ
· ሥራው የነርስ ክብካቤ አገልግሎት አሰጣጥ ደንብ፣ መመሪያ፣ የሥራ ወሰን፣ የአሠራር ማንዋሎችንና የሙያውን ሥነ ምግባር መሠረት በማድረግከቅርብ ኃላፊ በሚሰጥ አጠቃላይ መመሪያ መሠረት      ይከናወናል፡፡
3.2.2 ሥራው የሚጠይቀው የክትትልና ድጋፍ ደረጃ
· ሥራው ተፈላጊ የነርስ ክብካቤና የህክምና አገልግሎት ግቦችን ከማሳካት አኳያ ስለመከናወኑ በኃላፊው ሪመጨረሻ በአጠቃላይ ይገመገማል፡፡  
3.3 ተጠያቂነት
3.3.1 ተጠያቂነት  ለሥራ ውጤት፤
· የህሙማንን ክብካቤ ተግባራት ዕቅድ ዝግጅት፣ በአሠራር ላይ የሚያጋጥሙ ችግሮችን በመለየት የመፍትሔ ሃሳቦችን በወቅቱ ባይቀርቡ፣ ለሥራ ክፍሉ የሚያስፈልጉ መድኃኒቶችና ግብዓቶችን በበቂ ሁኔታ ባያሟላ፣ ለህሙማን ክብካቤ፣ የምርመራ፣ የህክምናና የምክር አገልግሎት በወቅቱ ባይሰጥ፣  የህሙማንን ሁኔታ በመከታተል ለሐኪሙ ገንቢ አስተያየት ባያቀርብ፣  ለሚመለከታቸው አካላት  የትምህርትና ሥልጠና ድጋፍ ባይሰጥ፣እንዲሁም በማሻሻያ ጥናቶች፣ የምክክር መድረኮች እና በነርስ  ሥርዓተ ትምህርት ክለሳና ዝግጅት ላይ በመሳተፍ ጠቃሚ ግብዓቶች ባይሰጥ፤ የተሻሉ የአሠራር ስልቶችን በመቀየስና ምርጥ ተሞክሮዎችን በመቀመር ተግባራዊ ባያደርግ ተጠቃሚዎች ጥራቱን የጠበቀ ነርሲንግ አገልግሎት አያገኙም፣ እስከ ሞት የሚያደርስ ጉዳት ሊያጋጥም ይችላል፣  የጤና አጠባበቅ አገልግሎት አሰጣጡን በማስተጓጎላል በተቋሙ ሥራ አፈጻጸም ላይ አሉታዊ ተጽእኖ  ያሳድራል፡

3.8.2. ተጠያቂነት ለሚስጥራዊ መረጃ
· ሥራው የታማሚውን የጤና መረጃዎችን በሚስጢር መያዝ የሚጠይቅ ሲሆን መረጃው ለማይመለከተው አካል ተላልፎ ቢሰጥ በተጠቃሚው ላይ የሥነ ልቦና ቀውስ የሚያደርስበት ሲሆን በሙያተኛውና በተቋሙ ላይ ተአማኒነትን ያሳጣል፣ በተቋሙና በአገልግሎት ተጠቃሚዎች መካከል ቅራኔና አለመግባባት  ይፈጥራል፡
3.8.3  ፈጠራ
· ሥራው በአፈጻጸም የታዩ ችግሮችን ለመፍታት የሚያስችሉ የመፍትሔ ሃሳቦችን በማመንጨት፣ ማኑዋሎችንና ቅጾችን በማሻሻል፣ አዳዲስ የአሠራር ዘዴዎችን በመቀየስ፣ ተሞክሮዎችን በመቀመር የነርስ ክብካቤአገልግሎት ርህራሄ፣ አክብሮትና ጥንቃቄ የተላበሰና ጥራትናደረጃውን የጠበቀ  እንዲሆን ማድረግ ይጠይቃል፡፡
3.5. የሥራ ግንኙነት 
 3.5.1  የግንኙነት ደረጃ 
· ሥራው ከውስጥ ከቅርብ ኃላፊ፣ ከክፍሉ ሙያተኞች፣ ከሌሎች የሥራ ክፍል ባለሙያዎችና ድጋፍ ሰጪ ሠራተኞች፣ ከላብራቶሪ፤ ከኤክስሬይ፣ ፊዝዮቴራፒና ከቀዶ ህክምና ክፍሎች እንዲሁም  ከውጭ ከታካሚውና ከቤተሰቦች፣ ለትምህርት ከሚመጡ ተማሪዎችና መረጃ ከሚፈልጉ አካላት፣ ከሚመለከታቸው የጤና ተቋማትና ከባለድርሻ አካላት ጋር ግንኙነት አለው፡፡
3.5.2 የግንኙነቱዓላማ
· ዕቅድ፣ሪፖርትና የመፍትሔ ሃሳቦችን ለማቅረብና ለመወያየት፣ መረጃ ለመለዋወጥና አብሮ ለመሥራት፣ ለተገልጋዩ ተገቢውን አገልግሎት በመስጠት የጤና ችግሮችን በመግባባት ለመፍታት፣ የምክር፣ የትምህርትና ሥልጠና ድጋፍ ለመስጠት፣ የጥናት ሥራዎች ላይ ለመሳተፍ፣ ለድጋፍና ምክር እንዲሁም ተሞክሮ ለማግኘት ነው፡፡ 
3.5.3የግንኙነቱ ድግግሞሽ
· የግንኙነቱ ድግግሞሽ ከቀን የሥራ ጊዜው 60 በመቶ ይሆናል፡፡ 

3.6 ኃላፊነት
3.6.1 ኃላፊነት ለሰው ሀብት
3.6.1.1 በኃላፊነት የሚመራቸው ሠራተኞች ብዛት
· አስራ አምስት፡፡
3.6.1.2 የኃላፊነት አይነትና ደረጃ
· ሀላፊ ነርስ፡፡
3.6.2  ኃላፊነት ለንዋይ
· የለበትም፡፡
3.6.3 ኃላፊነት ለንብረት
· ለሥራው የሚያገለግሉ ግምታቸው  500,000.00 ብር የሆኑ እንደ ወንበር፣ ጠረጴዛ፣የህሙማን አልጋ፤አልትራሳዉንድ፤ፔሽንት ሞኒተር፤ኮምፒውተር እንዲሁም ለህክምና አገልግሎት መስጫ የሚጠቀምባቸው የደም ግፊት፣ የሙቀትና የደም ውስጥ ኦክስጂን መለኪያ፣የደም ዉስጥ ስኳር መጠን መለኪያ፣ ሳክሽን ማሽን፣ ኦክስጂን ፍሎውሜተር፣ የተለያዩ ፕሮስጀሮች መስሪያ መሣሪያዎች እንዲሁም በተለያየ ክፍል እንደ ጽኑ ህሙማን፤ጨቅላ ህጻናት፤ኦፕራሲዩን ክፍል የተለያዩ ክፍል በሀላፊነት ስለሚሰራ በአግባቡ በመያዝ የመጠቀም ኃላፊነት አለበት፡፡
· 
· 3.7. ጥረት

3.7.1 የአዕምሮ ጥረት
· ሥራው ዕለታዊ የህሙማን ክብካቤና ክትትል ተግባራትን ማቀድና መፈጸም፣ የሚያጋጥሙ ችግሮችን በመለየት የመፍትሔ ሃሳቦችን ማዘጋጀት፣ መረጃዎችን መተንተን፣ የመመሪያ፣ የማኑዋልና የፎንማቶች ማሻሻያ ሃሳቦችን ማቅረብ፣ የሥልጠና ማዋሎችን ማዘጋጀትና ትምህርትና ሥልጠና መስጠት፣የታካሚውን የጤና ችግር ዓይነትና ደረጃ በአግባቡ በመለየት መፍትሔ መስጠት፣  በድንገተኛ በሽታዎችና ጉዳቶች ለሚመጡ ተገልጋዮች ፈጣን የህክምና ዕርዳታ መስጠት፣ መዲኃኒቶችን በመለየት በአግባቡ መስጠት፣ አስፈላጊውን የጤና አጠባበቅ ምክርና ክትትል  ማድረግና ለሚያጋጥሙ ችግሮች መፍትሔ ለመስጠት፣ የአእምሮ ጥረት የሚጠይቅ ሲሆን ይህም ከቀን የሥራ ሰዓቱ 65% ይሆናል፡፡  

3.7.2. ስነልቦናዊ ጥረት 
· ሥራው የተለያዩ የጤና ችግር ያለባቸውንና ከፍተኛ የአካል ጉዳት የደረሰባቸውን ታካሚዎች በማገልገል  ሂደት ሕይመትን ለማዳን በሚደረግ ጥረት የሚያጋጥመውን በጣም ከፍተኛ  የመንፈስ መረበሽ እንዲሁም አስቸጋሪ ባህርይ ካላቸው ተጠቃሚዎች ጋር የሚፈጠረውን አለመግባባት በመታገስ፣ የነርስ አገልግሎት አሰጣጥ ሥራዎችን ለማሻሻል የሚደረግ ሂደት ያለውን ጫና በመቋቋም ሥራውን ውጤታማ ለማድረግ የሥነ ልቦና ዝግጁነትን ይጠይቃል፡፡

3.7.3 የዕይታ ጥረት፣
· ሥራው በየዕለቱ የሚከናወኑ ተግባራትን ዕቅድ፣ የአፈጻጸም ሪፖርት መጻፍ እና መገምገም፣ የሥልጠና ማኑዋልና ለጥናትና ማሻሻያ የሚሆኑ ሃሳቦችን ለመጻፍ፣መረጃ ለመተንተን፣ የመፍትሔ ሃሳቦችንና የታካሚውን አጠቃላይ መረጃ በጽሑፍ ለማዘጋጀት እንዲሁም የታማሚውን የጤና ችግር ለመለየት አተኩሮ ማየት፣ የሚሰጣቸዉን መድሀኒቶችና የመርፌ ቦታዎች ሃሳብ ትምህርትና የተግባር ልምምድ ለመስጠት  የዕይታ ትኩረት የሚጠይቅ ሲሆን ይህም ከቀን የሥራ ሰዓቱ 30% ይሆናል፡፡

3.7.4 የአካል ጥረት
· ሥራው 25% በመቀመጥ፣ 20% በመቆም፣ 30% በእግር በመሄድ፣ 25% ጎንበስ ቀና በማለት ይከናወናል፡፡

3.8. የሥራ ሁኔታ
3.8.1. ሥጋትና አደጋ
· ሥራው ሲከናወን በመርፌ መወጋት፣ በስለት መቆረጥ፣ በህመምተኛ ደምና ሌሎች የሰዉነት ፈሳሾች  በመረጨት ህክምና ለሌላቸዉ በሽታዎች የመጋለጥና በተጨማሪም በትንፋሽ ለሚተላለፉ በሽታዎች  የመዳረግ ስጋትና አደጋ ሊያጋጥም ይችላል፡፡

3.8.2.  የሥራ አካባቢ ሁኔታ
· በደምና በሌሎች ከሰውነት በሚወጡ ፈሳሾች፣ እና በህመም ስቃይ ላይ ባሉበትና የተለያየ መጥፎ ሽታ ባለበት የሚከናወን ነው፡፡

